Πορεία των ελληνικών ομάδων στα ευρωπαϊκά κύπελλα ποδοσφαίρου (1959-1969)

Για συνοπτική παρουσίαση δείτε: Πορεία των ελληνικών ομάδων στα ευρωπαϊκά κύπελλα ποδοσφαίρουΠρος το τέλος της δεκαετίας του 1950 (τη σεζόν 1958-59) ξεκίνησε η παρουσία των ελληνικών ομάδων στις ευρωπαϊκές διοργανώσεις. Αρχικά υπήρχε συμμετοχή μόνο στο κύπελλο Πρωταθλητριών, ενώ οι πρώτες παρουσίες στα κύπελλα Κυπελλούχων και Διεθνών Εκθέσεων (πρόγονος του κυπέλλου UEFA) πραγματοποιήθηκαν μία τριετία αργότερα, κατά την αγωνιστική περίοδο 1961-62. Την πλέον επιτυχημένη πορεία της δεκαετίας πραγματοποίησε η ΑΕΚ την περίοδο 1968-69, προκρινόμενη σε δύο γύρους και έως τα προημιτελικά του κυπέλλου Πρωταθλητριών. Σημείωση: με α ο πρώτος αγώνας του γύρου

 Προκριματικός γύρος Σημειώσεις Ο Ολυμπιακός παραιτήθηκε των αγώνων λόγω της άσχημης πολιτικής κατάστασης μεταξύ Ελλάδας και Τουρκίας εκείνη την περίοδο και με δεδομένο οτι ο πρώτος αγώνας έπρεπε να διεξαχθεί στην Κωνσταντινούπολη. Σε μία ταραχώδη χρονιά για όλες τις διεθνείς αθλητικές διοργανώσεις λόγω παρεμβάσεων της πολιτικής, η UEFA στα τέλη Αυγούστου του 1968 ακύρωσε μερικώς την κλήρωση α' γύρου του Ιουλίου και διενήργησε δύο χωριστές μεταξύ των 14 συλλόγων από 7 κράτη του ανατολικού μπλοκ και εκείνων από την υπόλοιπη Ευρώπη με τους οποίους είχαν διασταυρωθεί, εξαιτίας πρόθεσης μερικών από τους δεύτερους να παραιτηθούν των αγώνων τους ως διαμαρτυρία για την πρόσφατη αιματηρή εισβολή του Συμφώνου της Βαρσοβίας στην Τσεχοσλοβακία (ενώ απειλές μποϊκοτάζ υπήρχαν και για τους Ολυμπιακούς Αγώνες τον Οκτώβριο, ενισχυόμενες από τη διαβλεπόμενη συμμετοχή της ρατσιστικού καθεστώτος Νότιας Αφρικής και τις πολιτικές αναταραχές στη διοργανώτρια χώρα Μεξικό). Πριν την έναρξη των κυπέλλων Πρωταθλητριών και Κυπελλούχων, οι εισβολείς Πολωνία, Ουγγαρία, Βουλγαρία, Ανατολική Γερμανία και Ε.Σ.Σ.Δ. σταδιακά απέσυραν τους εκπροσώπους τους κατηγορώντας την Ευρωπαϊκή Ποδοσφαιρική Ομοσπονδία χωρίς να τις ακολουθήσουν η Γιουγκοσλαβία, η Ρουμανία και η Τσεχοσλοβακία. Η διεθνής κατάσταση επηρέασε ελάχιστα το κύπελλο Διεθνών Εκθέσεων, πιθανότατα επειδή δεν αποτελούσε διοργάνωση της UEFA, όπου χωρίς "διορθωτική" κλήρωση και τις επακόλουθες αποσύρσεις, παραιτήθηκαν τελικά μόλις οι 2 στους 11 που κατά τον α' γύρο είχαν τεθεί αντίπαλοι ανατολικοευρωπαίων. Από τις ελληνικές, ΑΕΚ και Ολυμπιακός, ο τελευταίος κληρώθηκε με τη ΚΡ της Ισλανδίας στη θέση της κυπελλούχου ΕΣΣΔ Ντιναμό Μόσχας, οι φίλαθλοι όμως Πειραιά και Αθήνας έχασαν την ευκαιρία να παρακολουθήσουν αγωνιζόμενο (έστω και προς το τέλος της καριέρας του) τον Λεβ Γιασίν, κορυφαίο ίσως τερματοφύλακα όλων των εποχών και μόνο βραβευμένο με την ετήσια Χρυσή Μπάλα της Ευρώπης. Στο Εκθέσεων ο Παναθηναϊκός απέκλεισε τη βελγική Ντάρινγκ (1-2, 2-0) αλλά έμεινε έξω από την Αθλέτικ Μπιλμπάο (0-0, 0-1), ενώ ο Άρης πέρασε τη μαλτέζικη Χιμπέρνιανς (1-0, 6-0), διασύρθηκε όμως από την ουγγρική Ουίπεστ (1-2, 1-9). Ο Ολυμπιακός αποτέλεσε τον πρώτο ελληνικό σύλλογο που προκρίθηκε σε επόμενο γύρο αποκλείοντας αντίπαλο (τη Ζαγκλέμπιε Σοσνόβιετς στο κύπελλο Κυπελλούχων 1963-64) και παράλληλα νίκησε εκτός συνόρων (2-0 επί των Πολωνών σε καθοριστικό τρίτο αγώνα στο ουδέτερο Χόε Βάρτε (Stadion Hohe Warte) της Βιέννης) για τα συγκεκριμένα κύπελλα. Δύο χρόνια αργότερα, πάλι ο Ολυμπιακός σημείωσε για διεθνή διοργάνωση (συμπεριλαμβανομένου του Βαλκανικού Κυπέλλου) την πρώτη νίκη σε έδρα αντιπάλου, συγκεκριμένα της Ομόνοιας με 1-0 στο Κυπελλούχων 1965-66, ενώ το 1968 η ΑΕΚ την πρώτη ελληνικής ομάδας (συμπεριλ. και της εθνικής Ανδρών) σε επίσημο αγώνα στην ηπειρωτική Ευρώπη, όταν για το Πρωταθλητριών επικράτησε με 2-0 στη Δανία της ΑΒ Κοπεγχάγης. Τις περισσότερες συμμετοχές σε διοργανώσεις κατά τις 10 αυτές αγωνιστικές περιόδους είχε ο Ολυμπιακός με 8. Μόνον η ΑΕΚ σημείωσε δύο διαδοχικές προκρίσεις, όταν αγωνίστηκε έως τα προημιτελικά του κυπέλλου Πρωταθλητριών 1968-69. Ο Ολυμπιακός με 8 νίκες σημείωσε τις περισσότερες, ενώ ακολούθησαν ΑΕΚ, Άρης, Παναθηναϊκός με τρεις και Ηρακλής, ΠΑΟΚ με μία. Τις ευρύτερες ήττες υπέστησαν με 9-1 για τα κύπελλα Εκθέσεων 1961-62 και 1968-69 οι Ηρακλής (κατά την πρώτη συμμετοχή του) και Άρης αντίστοιχα, στις έδρες μικτής Νόβι Σαντ (στον 1ο γύρο είχε αποκλείσει τη Μίλαν, επόμενη πρωταθλήτρια Ευρώπης) και Ουίπεστ (τελικά φιναλίστ). Αυτές αποτελούν και τις βαρύτερες ελληνικών συλλόγων σε κάθε μορφής διεθνή διοργάνωση (συμπεριλαμβανομένων των κυπέλλων Βαλκανικού, Ράπαν, Ιντερτότο και Διηπειρωτικού). Ο Άρης, δύο μόλις μήνες πριν τον αγώνα της Βουδαπέστης, σημείωσε με 6-0 εις βάρος της Χιμπέρνιανς στη Μάλτα την ευρύτερη νίκη της δεκαετίας και ευρύτερη εντός ή εκτός έδρας ελληνικού συλλόγου σε όλες τις ευρωπαϊκές διοργανώσεις για περισσότερα από 30 χρόνια. Η ΟΥΕΦΑ δεν συμπεριλαμβάνει στα επίσημα ευρωπαϊκά ματς κάθε ομάδας αυτά του Κυπέλλου Εκθέσεων το οποίο διεξαγόταν από το 1955 έως το 1971 και στο οποίο αρχικά είχαν δικαίωμα συμμετοχής μόνο ομάδες από πόλεις που φιλοξενούσαν εμπορικές εκθέσεις, χωρίς να παίζει ρόλο η θέση τους στο εθνικό τους πρωτάθλημα. To 1960-61 η Μπαρτσελόνα για παράδειγμα συμμετείχε τόσο στο Κύπελλο Εκθέσεων, φτάνοντας ως τα προημιτελικά, όσο και στο Κύπελλο Πρωταθλητριών, όπου έφτασε στον τελικό Πορεία των ελληνικών ομάδων στα ευρωπαϊκά κύπελλα ποδοσφαίρου Πορεία των ελληνικών ομάδων στα ευρωπαϊκά κύπελλα ποδοσφαίρου (1970-1979) Πορεία των ελληνικών ομάδων στα ευρωπαϊκά κύπελλα ποδοσφαίρου (1980-1989) Πορεία των ελληνικών ομάδων στα ευρωπαϊκά κύπελλα ποδοσφαίρου (1990-1999) Πορεία των ελληνικών ομάδων στα ευρωπαϊκά κύπελλα ποδοσφαίρου (2000-2009) Πορεία των ελληνικών ομάδων στα ευρωπαϊκά κύπελλα ποδοσφαίρου (2010-2019) Πορεία των ελληνικών ομάδων στα ευρωπαϊκά κύπελλα ποδοσφαίρου (2020-2029) UEFA - Το επίσημο site